Diari Oficial de la Generalitat Valenciana


Sumari del DOGV 1392, del 01-10-1990 (1990/818859)

ORDRE de 30 d'agost de 1990, de la Conselleria de Cultura, Educació i Ciència, per la qual s'autoritza definitivament el funcionament, en el nivell d'Educació Especial, el centre docent privat «Infanta Elena», de Són Juan de Alicante (Alacant).
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/08/30/(5)/dof/vci/html**

### Dades del document

Número de DOGV
:   1392

Data del DOGV
:   01-10-1990

Secció del DOGV
:   DISPOSICIONS GENERALS

Número del document
:   1990/818859


Data del document
:   30-08-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 d'agost de 1990, de la Conselleria de Cultura, Educació i Ciència, per la qual s'autoritza definitivament el funcionament del nivell d'Educació Especial, al centre docent privat "Infanta Elena" de San Juan de Alicante (Alacant).  
Examinat l?expedient incoat a petició del Sr. Vicente Torres Andrés, president de la Asociación de Paralíticos Cerebrales, entitat titular del centre docent privat «Infanta Elena», situat al C/ de la Font de la Favara s/n. Urbanització La Font, San Juan de Alicante (Alacant), en sol·licitud d?autorització definitiva de funcionament en el nivell d'Educació Especial (minusvàlids plurideficients);  
Vist que el Servei Territorial de Cultura i Educació de València ha tramitat l?expedient i la Inspecció Educativa, l?Oficina Regional de Supervisió de Projectes i la Unitat Tècnica de Construccions han fet un informe;  
Vist que, per Ordre de 9 d'abril de 1990 de la Conselleria de Cultura, Educació i Ciència (DOGV del 10 de maig), es va aprovar el conveni d'incorporació al règim de concerts al centre de nova creació «Centre Infanta Elena» de San Juan de Alicante (Alacant) i que es formalitzaria el concert educatiu una vegada que el centre obtingués l'autorització definitiva de funcionament;  
Vista la Llei orgànica reguladora del dret a l'educació, la Llei general d'educació, el Reglament de normes bàsiques sobre concerts educatius, el Decret 1855/74, de 7 de juny, i l'Ordre de Conselleria de Cultura, Educació i Ciència de 3 de juny de 1989;  
Tenint en compte que el centre compleix els requisits necessaris per accedir a la sol·licitud;  
Fent ús de les atribucions que em confereix l'article 35 de la Llei de govern valencià;  
ORDENE:  
Primer  
Autoritzar, definitivament, el funcionament a partir del curs acadèmic 1990/91 del centre docent privat «Infanta Elena» de San Juan de Alicante (Alacant), en el nivell d'Educació Especial (minusvàlids plurideficients), per a 7 unitats i una capacitat per a 48 llocs escolars.  
Segon  
Incorporar al règim de concerts educatius el centre docent privat «Infanta Elena» de San Juan de Alicante (Alacant), per a 3 unitats d'Educació Especial (minusvàlids plurideficients), en la forma i en les condicions establertes en el conveni aprovat per l'Ordre d'aquesta Conselleria, de 9 d'abril de 1990.  
Amb aquesta finalitat, en el termini de 15 dies des de la publicació de la present ordre, se subscriurà el corresponent document administratiu de formalització del concert educatiu per part del director territorial de Cultura i Educació d'Alacant i de la titularitat del centre el qual, el qual si no el subscriu el dia i l'hora indicats per a aquesta finalitat, sense causa justificada, perdrà els seus drets.  
El concert educatiu tindrà vigència fins a l'acabament del curs acadèmic 1992/93 i es podrà renovar segons que preveu el Reglament de normes bàsiques sobre concerts educatius.  
València, 30 d'agost de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI